Tmazɣa, argaz d agellid Massnssen, i d-yesɣamen i waya. Amedya seg uɣmis n «Tiɣremt» : «D Sirṭa-nni i yellan d Azekka n Urgaz Ameqran i yellan ɣef tikti n zeddi n Numidya, d tamurt n umaziɣ, D Sirṭa-nni i yellan d ul, d aɣbalu d axxam n yirgazen igeɛmiren deg umezruy n Tmazɣa ; Masinissa.»130 Massnssen, d azamul n usezdi n Tmazɣa akked ibeddi mgal acengu. Iga Sirṭa d tamaneɣt n tmurt-is i d-yezdi i waṭas n yiseggasen. D tasakta tamagant, i d-ibanen s ubrid n uzamul-agi n «Massnssen», i yezdin tamurt-is. Awal «Amezruy», yesɛa assaɣ akked yidles d tumast n kra n ugdud d wayen i t-icerken. «Amezruy, yesɛa tazamulit n ucrak d usddukkel, imi yeqqen ɣer yineḍruyen yezdin yiwen n ugdud neɣ yiwet n tɣerma.»131